open-index/open-wikipedia-markdown huggingface dataset:
Mars 3

**Mars 3** – SSRS bepilotis erdvėlaivis, skirtas Marso tyrimams. „Mars 3“ priklausė programai „Mars“. „Mars 3“ buvo identiškas kitam šios programos erdvėlaiviui „Mars 2“. Šie du erdvėlaiviai buvo sudaryti iš dviejų dalių – dirbtinio palydovo ir nusileidimo aparato.

Dirbtinio palydovo pagrindinė misija buvo Marso paviršiaus ir debesų fotografavimas, temperatūrų matavimas, atmosferos stebėjimas ir pan. Dirbtinis palydovas savo misiją baigė 1972 m. rugpjūčio 22 d., apskriejęs Marso planetą 20 kartų.

Nusileidimo aparatas turėjo daryti 360 laipsnių Marso nuotraukas, jis taip pat turėjo spektrometrą, turėjo matuoti temperatūrą, slėgį, vėjo greitį. Ant šio aparato buvo SSRS vėliava ir herbas. Aparatas nuo pagrindinio modulio atsiskyrė 1971 m. gruodžio 2 d. Praėjus 14,5 sekundės nuo įskriejimo į Marso atmosferą, su aparatu buvo prarastas ryšys. Iki šiol taip ir neišsiaiškintos tikslios šio praradimo priežastys.
Mars 4

**Mars 4** – SSRS bepilotis erdvėlaivis, priklausęs programai „Mars“, skirtas Marso tyrimams. „Mars 4“ Marsą pasiekė 1974 m. vasario 10 d., tačiau raketos, turėjusios sulėtinti „Mars 4“ ir įvesti jį į reikiamą orbitą, nesuveikė, todėl „Mars 4“ Marsą praskriejo 2200 km atstumu. Jis atsiuntė vieno ruožo nuotraukas. Erdvėlaivis ir praskridęs Marsą siuntė informaciją apie tarpplanetinę erdvę.
Mars 5

**Mars 5** – SSRS bepilotis erdvėlaivis, skirtas Marso tyrimams. „Mars 5“ priklausė programai „Mars“. Zondas „Mars 5“ buvo paleistas iš Baikonuro kosmodromo 1973 m. liepos 25-ąją. Jį iškėlė „Proton“ serijos raketa nešėja.

Kelionės tikslą „Mars 5“ pasiekė 1974 m. vasario 12 d. Vos pradėjęs skrieti savąja orbita aplink Marso planetą tiriamasis zondas patyrė nesėkmę. Kaip spėjama, mikrometeoras pramušė aparato prietaisų skyrių ir pažeidė hermetiškumą. Sovietų dirbtinis palydovas dar veikė apie dvi savaites. Paskutinis ryšio seansas užfiksuotas vasario 28 d. Per šį laiką zondas į Žemę atsiuntė apie 60 aukštos kokybės Marso paviršiaus nuotraukų, taip pat duomenų apie planetos temperatūrą, paviršių, atmosferą ir magnetinį lauką. Misija, nutraukta dėl prarasto ryšio su aparatu, buvo viena sėkmingesnių „Mars“ programoje.
Mars 6

**Mars 6** – SSRS bepilotis erdvėlaivis, skirtas Marso tyrimams. „Mars 6“ priklausė programai „Mars“.

„Mars 6“ 1973 m. rugpjūčio 5 d. į kosmosą buvo pakeltas raketa „Proton SL-12/D-1-e“. Kartu buvo paleisti keturi kosminiai aparatai, skirti Marso tyrimams. Grupėje buvo „Mars 4“ ir „Mars 5“ aparatai, skirti patekti į Marso orbitą ir užtikrinti ryšį su „Mars 6“ ir „Mars 7“ nusileidimo moduliais.

Marsą šis aparatas pasiekė 1974 m. kovo 12 d. Nusileidimo aparatas nuo nešamojo modulio atsiskyrė likus 48 000 km iki Marso. „Mars 6“ nusileidimo aparatas atmosferą pasiekė tos pačios dienos ryte – 09:05:53 UT ir skriejo 5,6 km/s greičiu. Parašiutas išsiskleidė 09:08:32 UT, taip sulėtindamas kritimo greitį iki 600 m/s. Nusileidimo metu aparatas jau rinko informaciją ir ją perdavė Žemei. Ryšys su aparatu buvo prarastas 09:11:05 UT. Manoma, kad aparatas rėžėsi į Marsą skriedamas dar 61 m/s greičiu. „Mars 6“ spėjo perduoti 224 sekundes informacijos, daugiausia apie Marso atmosferą.

## Išnašos
Mars 7

**Mars 7** – SSRS bepilotė kosminė stotis, skirta Marso tyrimams. Tai buvo paskutinis erdvėlaivis priklausęs Mars programai. Kaip ir „Mars 6“, „Mars 7“ buvo nusileidimo aparatas.

„Mars 7“ į kosmosą buvo pakeltas raketa „Proton SL-12/D-1-e“. Marsą šis aparatas pasiekė 1974 m. kovo 9 d. Dėl klaidos programinėje įrangoje, atsakingoje už nusileidimo aparato atsiskyrimą nuo nešamojo modulio, „Mars 7“ nusileidimo aparatas maždaug 4 valandom anksčiau nei reikėjo atsiskyrė nuo nešamojo modulio, dėl to Marsą praskriejo 1300 km atstumu.
Mars 1969A

**Mars 1969A** (dar žinomas **Mars 69A** vardu) – SSRS kosminis aparatas, skirtas Marso tyrimams. Šis aparatas buvo identiškas kitam kosminiam aparatui, taip pat skirtam Marso tyrimams – *[[Mars 1969B]]*. Abu aparatai susidėjo iš dirbtinio palydovo ir zondo skirto atmosferai tirti. SSRS vyriausybė apie šią misiją niekada oficialiai nepranešė.

Po 2 metų tobulinimų, *Mars 1969A* buvo paleistas 1969 kovo 27 Proton raketa. Pirmos dvi raketos pakopos veikė gerai, tačiau dėl atramos gedimo trečioji pakopa, po 438,66 sekundžių po paleidimo, išsijungė, to pasekmė – visos raketos sprogimas. Nuolaužos nukrito kažkur Altajaus kalnuose.

*Mars 1969A* turėjo fotografuoti Marso paviršių naudodamasis 3 kameromis. Kiti prietaisai: radiometras, vandens garų ieškiklis, spektrometrai.
Mars 1969B

**Mars 1969B** (dar žinomas **Mars 69B** vardu) – SSRS kosminis aparatas, skirtas Marso tyrimams. Šis aparatas buvo identiškas kitam kosminiam aparatui, taip pat skirtam Marso tyrimams – *[[Mars 1969A]]*. SSRS vyriausybė apie šią misiją niekada oficialiai nepranešė.

Po 2 metų tobulinimų, *Mars 1969B* buvo paleistas 1969 balandžio 2 *[[Proton (raketa)|Proton raketa]]*. Problemos prasidėjo iškart po paleidimo. Vienas iš 6 variklių sprogo. Sistemos išlygino raketą ir toliau tęsė raketos pakilimą tik su 5 varikliais. Po 25 sekundžių sistemos nebesugebėjo išlaikyti raketos vertikalioje pozicijoje, todėl ji pradėjo krypti. Visi varikliai išsijungė. Po 41 sekundės po paleidimo, maždaug už 3 km nuo paleidimo vietos, raketa rėžėsi į žemę.

*Mars 1969B* turėjo fotografuoti Marso paviršių. Kiti prietaisai: radiometras, vandens garų ieškiklis, spektrometrai.
Zond 2

**Zond 2** – SSRS nepilotuojmas kosminis apartas, jo pagrindinė užduotis – praskriejimas pro Marsą.

*Zond 2* buvo paleistas 1964 lapkričio 30. Atliekant manevrus 1965 gegužę su šiuo aparatu buvo prarastas ryšys. Pagal apskaičiavimus *Zond 2* Marsą turėjo praskrieti 1965 rugpjūčio 6, lekiant 5,62 km/s greičiu, 1500 km virš šios planetos paviršiaus.

*Zond 2* turėjo tokias pačias kameras, Marso paviršiaus fotografavimui, kaip ir *[[Zond 3]]* – Mėnuliui fotografuoti. Kamera turėjo du ultravioletinių spindulių spektrometrus. Kaip ir *[[Mars 1]]* – infraraudonųjų spindulių spektrometrus – metano paieškoms Marse.
Šiaudelis

**Šiaudelis** () – plono vamzdelio formos įtaisas gėrimams gerti. Šiaudelis paprastai plastikinis (dažniausiai – iš polistireno), tiesus arba su armonikos formos gofruote, kur gali būti sulenktas. Geriama vieną galą paėmus lūpomis, kitą galą įmerkus į gėrimą. Sutraukiant skruostų raumenis burnoje sudaromas neigiamas atmosferos atžvilgiu slėgis, ir vanduo ima kilti šiaudeliu į burną.

## Istorija
Šiaudelius gėrimui pirmieji naudojo šumerai – jie šiaudeliais gerdavo alų, kad į burną nepatektų aluje plaukiojančios kietos dalelės.

Argentiniečiai šiaudelio pavidalo bombiljomis (*bombilla*), kurios veikia kaip šiaudelis ir sietas, geria arbatą matę.

Šiuolaikinį kokteilinį šiaudelį 1888 m. užpatentavo Marvin C. Stone. Pirmieji šiaudeliai būdavo iš vaškuoto popieriaus, stipriau siurbiant supliukšdavo.

1937 m. Josephas B. Friedmanas patentavo palenkiamą geriamą šiaudelį.

## Įvairenybės
* Spiraliniai ir kitokie „pakvaišę“ () šiaudeliai – pagaminti iš kieto plastiko, viršuje turi spirale ar kitaip susuktą dalį.
* Šaukštiški šiaudeliai () – gale turi šaukštišką išpjovą. Skirti gerti gėrimams su tirštimu.
* Maži šiaudeliai dažnai būna priklijuoti prie sulčių pakelių.
* Stori šiaudeliai kai kuriuose „greitojo maisto“ restoranuose naudojami dėl dviejų priežasčių – kad jais būtų galima gerti tirštus pieno kokteilius ir kad valgytojai gėrimus sparčiau išgertų.
* Šiaudeliai neretai įpakuojami, kad nebūtų užteršti. Anksčiau šiaudelius ir reklamuodavo kaip priemonę, kurios dėka sumažėja šansai užsikrėsti dėl prastai išplautų stiklinių, puodelių ir pan.

## Šaltiniai

## Nuorodos
* Įvairūs šiaudeliai (katalogas)
Sputnik 24

**Sputnik 24** (dar žinomas **Beta Xi 1**, **Korabl 13** ir **Mars 1962B** vardais) – SSRS nusileidimo į Marsą aparatas. *Sputnik 24* nepavyko išeiti į trajektoriją skrydžiui į Marsą. Skriejęs apie Žemę, aparatas 1963 m. sausio 19 d. sudegė jos atmosferoje.
Kosmos 419

**Kosmos 419** – SSRS kosminis aparatas, skirtas Marso tyrimams, paleistas 1971 gegužės 10.

Šis zondas turėjo pasivyti ir aplenkti 2 dienom anksčiau JAV paleistą *[[Mariner 8]]* ir tapti pirmuoju dirbtiniu Marso palydovu.

*Kosmos 419* nepavyko pasiekti Marso, nes jis neatsiskyrė nuo raketos - nešėjos, todėl po 2 dienų po paleidimo sudegė Žemės atmosferoje.
Mars programa

**Mars programa** – SSRS vykdyta nepilotuojamų erdvėlaivių programa, skirta Marso tyrimams. Programa pradėta 1962, pratęsta 1971 ir baigta 1974 m.

Programai „Mars“ priklausė šie aparatai:
* Mars 1,
* Mars 2,
* Mars 3,
* Mars 4,
* Mars 5,
* Mars 6,
* Mars 7.

Dauguma erdvėlaivių buvo dirbtiniai palydovai, tačiau „Mars 6“ ir „Mars 7“ buvo nusileidimo aparatai, kurie nesėkmingai atliko savo misiją.

## Taip pat skaitykite
* Mars 96
* Fobos programa
Kukšių dvaro rūmai

**Kukšių dvaro rūmai** () – architektūros paminklas Latvijoje, Tukumo savivaldybėje, Jaunsatų valsčiuje, Kukšose. Pastatyti 1725 m., nors rašytiniuose šaltiniuose minimi dar 1530 m.

Rūmai yra prie Vėdzelės arba Kukšupės, apie 22 km nuo Tukumo ir 10 km nuo Kandavos. Dvaro pavadinimas kilęs iš brolių Pėterio, Jekabo ir Klavo Kukšių (Kukų) vardų. Broliai nebuvo šio dvaro savininkai. Yra liudijimų, kad 1530 m. Livonijos ordino magistras Valteris fon Pletenbergas, vadovaudamasis feodalizmo principais, suteikė lenų teisę savo ordino riteriui Berndtui Tidvicui (Tidevicui), t. y., tris Kandavos parapijoje esančius valstiečių ūkius, kuriuose šeimininkavo šie trys broliai Kukai. Vėliau, 1534 m., Berndtas Tidevicas įkūrė Kukšių dvarą.

Dvaras laikomas iškiliu Latvijos dvarų architektūros pavyzdžiu, kur laipsniškai vyko stilistinė sintezė tarp baroko ir vėlyvojo klasicizmo. Dvare išlikę XVIII a. vidurio juodai glazūruotos koklių krosnys ir durys, taip pat keli XIX a. sienų piešiniai.

## Nuorodos
* Kukšų dvaras (latv.)
Rimutė Avižinienė

**Rimutė Avižinienė** (g. 1966 m. kovo 8 d. Nendriniškiuose, Marijampolės raj.) – Lietuvos ir Varėnos rajono politinė bei visuomenės veikėja.

## Biografija
1984 m. baigė režisūrą Marijampolės kultūros mokykloje, 2009 m. – Vilniaus pedagoginį universitetą.

1984–1986 m. dirbo Kaniavos kultūros namų vyr. metodininke, 1986 m. tapo Marcinkonių kultūros namų direktore. 1989 m. paskirta Margionių klojimo teatro vadove. Nuo 1993 m. Marcinkonių kaimo teatro režisierė, nuo 2000 m. vadovauja Marcinkonių etnografiniam ansambliui.

R. Avižinienė atkūrė senąjį Margionių klojimo teatro vaidinimą – J. Gaidžio „Ašarų pakalnė“, režisavo A. Keturakio „Amerika pirtyje“, J. Gaidžio „Siratų ašaros“, pastatė pjesę „Gyvenimas prie Skroblaus“ (pagal E. Liegutę).

R. Avižinienė vadovauja Marcinkonių humoro grupei „Spanguolė“, dalyvauja įvairiuose respublikiniuose bei rajoniniuose renginiuose, humoro grupių šventėse.

2007–2011 m. Varėnos rajono savivaldybės tarybos narė.

Lietuvos centro sąjungos (nuo 2005 m. Lietuvos centro partijos) narė.

Marcinkonių bendruomenės pirmininkė. Sutuoktinis Arminas, vaikai Darius, Neringa.

## Apdovanojimai
* 2004 m. „Sidabrinės bitės“ ženklu ir Varėnos rajono savivaldybės premija už aktyvią veiklą rajone, suburiant marcinkonių gyventojus į folkloro kolektyvą, kaimo teatrą ir kitus kultūros renginius.
* 2015 m. apdovanota I laipsnio medaliu „Už nuopelnus Vilniui ir Tautai“.

## Šaltiniai
Donald G. Jackson

**Donald G. Jackson** (1943 m. balandžio 24 d. – 2003 m. spalio 20 d.) – JAV kino režisierius.

Gimė Misisipės valstijos Temonto mieste. Užaugo Mičigano valstijoje, Adriano mieste. Suaugęs dirbo automobilių fabrike. Tačiau ten dirbdamas jau norėjo tapti režisieriumi. Galiausiai 1976 metais sukūrė savo pirmąjį filmą, siaubo filmų parodiją "The Demon Lover". Vėliau sukūrė imtynių filmą "I Like to Hurt People". Po šių filmų Jackson persikėlė į Holivudą, kur jis pasiliko iki pat savo mirties.

Per savo karjerą dirbo kartu su daug režisierių, įskaitant Roger Corman ir James Cameron, tačiau ilgiausiai bendradarbiavo su Scott Shaw. Jie kartu sukūrė naują filmų srovę – „Zen Filmmaking“. „Zen Filmmaking“ yra filmų kūrimo stilius, kai nenaudojamas scenarijus.

Jackson mirė nuo leukemijos 2003 metais. Palaidotas Westwood Village Memorial Park Cemetery Los Andžele.

## Filmografija

## Dokumentiniai filmai apie Donald G. Jackson
* 1980 Demon Lover Diary
* 2005 

## Nuorodos
* IMDB apie Donald G. Jackson
* Paskutinis Donald G. Jackson interviu
* Donald G. Jackson Maverick Filmmaker
Pavištyčio piliakalnis

**Pavištyčio piliakalnis** – du, greta vienas kito stūksantys piliakalniai Vilkaviškio rajone:

* Pavištyčio I piliakalnis
* Pavištyčio II piliakalnis

## Taip pat skaitykite
* Pavištyčio kalnas (stūkso šalia piliakalnių)
Sputnik 22

**Sputnik 22** (dar žinomas **Korabl 11** ir **Mars 1962A** vardais) – SSRS kosminis aparatas, kurio pagrindinė misija – praskriejimas pro Marso planetą, paleistas 1962 spalio 24. *Sputnik 22* tikriausiai buvo panašus į *[[Mars 1]]*, kuris buvo paleistas 8 dienom anksčiau. Deja, ši misija buvo nesėkminga, *Sputnik 22* sugedo iškart po paleidimo ir po kelių dienų sudegė Žemės atmosferoje.
Dabravolė (Pajevonys)

**Dabravolė** – kaimas Vilkaviškio rajono savivaldybės vakaruose, 6 km į šiaurės rytus nuo Vištyčio, Vištyčio RP, greta kelio . Kaime stūkso Dabravolės piliakalnis.

## Etimologija
Pavadinimas kilęs iš  („gera valia“).

## Istorija
XIX a. pab. kaimas pateko į Vilkaviškio apskrities Pajevonio valsčių ir parapiją.

## Gyventojai

## Šaltiniai
Anglies degimo procesas

**Anglies degimo procesas** – branduolių sąlajos reakcijų grandinė, kuri vyksta masyviose žvaigždėse (mažiausiai 4 Saulės masių formavimosi metu), kurios savo šerdyse sunaudojo (sudegino) lengvesniuosius elementus. Reakcijoms reikalingos aukštos temperatūros (6×108 K) ir dideli tankiai – apie 2×108 kg/m³). Pagrindinės reakcijos yra šios: 

: 

Taip pat gali vykti:

: 

Anglis žvaigždėse pradeda degti kai baigiasi helio degimas. Degant heliui žvaigždės šerdyje susikaupia daug anglies ir deguonies. Kuomet helio tankis nukrenta žemiau tokio lygio, kuris reikalingas degimui palaikyti, šerdis atvėsta ir dėl gravitacijos kolapsuoja (traukiasi). Temperatūra ir tankis dėl to kyla iki tokio laipsnio, kad prasideda anglies degimo procesas. Pakilus temperatūrai taip pat prasidės ir helio degimas sluoksnyje, esančiame aplink anglies šerdį. Žvaigždės išoriniai sluoksniai išsiplečia ir ji tampa raudonąja milžine.

Kuomet anglis dega, branduolyje kaupiasi reakcijų produktai – O, Mg, Ne. Po kažkiek laiko (maždaug po tūkstančio metų eilės) anglies tankis nukris žemiau lygio, reikalingo degimui palaikyti. Šerdis atvės ir vėl trauksis tol, kol pradės degti neonas (Neono degimo procesas). Tuo tarpu sluoksnyje, esančiame aplink neono šerdį toliau degs anglis, dar aukštesniame sluoksnyje degs helis, o dar aukščiau – vandenilis.

Anglies degimo metu atsiradę protonai ir neutronai sąveikauja su įvairiais žvaigždėje esančių atomų branduoliais. Taip susidaro reti, didesnės masės branduoliai (36S, 40Ar, 40K, 43,46,48Ca, 45Sc, 47,49,50Ti, 50V, 63,65Cu, 62,64Ni, 68,70Zn, 69,71Ga, 73Ge, 76As ir 76Ge).

Tuo momentu 4 – 8 Saulės masių žvaigždės pasidaro nestabilios ir nusimeta apvalkalą, sukeldamos smarkų žvaigždinį vėją. Lieka tik centrinė baltosios nykštukės šerdis, sudaryta iš O-Ne-Mg.

Anglies degimas yra paskutinis degimas kurio temperatūra dar pakankamai žema kad masiškai nesusidarytų labai daug energijos atimantys neutrinai.

Masyvesnėse žvaigždėse prasideda neono degimo procesas, tačiau evoliuciniai procesai čia tokie greiti, kad apvalkalas nebespėja sureaguoti.

## Šaltiniai
Kamanų rezervatas

**Kamanų  valstybinis gamtinis rezervatas** – šiaurės vakarų Lietuvoje, Akmenės rajone. Plotas 3935 ha, pelkės užima 67 proc. teritorijos. Rezervatas įsteigtas 1979 m. birželio 29 d., siekiant išsaugoti didžiausių ir vertingiausių šiaurės Lietuvos molingų lygumų kompleksą su jam būdingomis morfologinėmis formomis, augalija ir gyvūnija.

Lankytojų centro adresas, Pušų 2 g.  Akmenės II km, Akmenės raj. 

## Gamtos vertybės
Kamanų pelkė išsiskiria savo unikaliu reljefu, klampynių ir ežerokšnių gausa. Pelkių augalijai apaugus mineralinius gūbrius, tik aukščiausios jų dalys liko kyšoti kaip nedidelės Avino, Liepių, Trainauskienės salelės, o kitų vietoje susidarė net 12 klampynių su daugiau kaip 120 ežerokšnių. Pelkės puošmena yra Nimfėjų ir Salų ežerėliai su labai vaizdingomis pakrantėmis ir 6 ha ploto Kamanų ežeras. Pelkę iš visų pusių supa miškai, kurie dengia daugiau kaip pusę rezervato ploto. Pietvakariniame pakraštyje – pušynai, pietuose – daugiau beržynų, tačiau didesniąją miškų dalį sudaro tamsūs eglynai. Rezervate aptiktos  į Lietuvos raudonąją knygą įrašytos augalų – 32 rūšys, grybų ir kerpių – 5 rūšys, žinduolių – 6 rūšys, paukščių – 46 rūšys, varliagyvių – 1 rūšis, žuvų - 1 rūšis, bestuburių – 16 rūšių. Rezervate veši plačialapės klumpaitės, auga virgininis varpenis, mažalapė saulašarė ir kiti Lietuvoje labai reti augalai. Turtingas vabzdžių pasaulis. Nuolat gyvena vilkai, lankosi lūšys, aptinkama lazdyninė miegapelė. Kamanos garsėja dirviniais sėjikais, tikučiais, čia gausu ir tetervinų, peri juodieji gandrai, žvirblinės pelėdos, mažieji ereliai rėksniai. Auga baltoji vandens lelija, spanguolės.

## Galerija

Aquila pomarina nest with eggs.jpg|Mažojo erelio rėksnio lizdas (rezervate)
Nimfėjų ežerėliai.JPG|Nimfėjų ežerėliai
Leucorrhinia albifrons.JPG|Baltakaktė skėtė šalia Nimfėjų ežerėlių.


## Šaltiniai

## Nuorodos
* Internetinis puslapis
Palios

:: *Paliomis taip pat vadinamos [[Žuvinto palios]].*

**Palios** – durpynas Lietuvoje, Prienų rajone (Marijampolės savivaldybės paribyje), 1 km į rytus nuo Igliaukos, Palių miške. Užima 15,73 km². Durpynas slūgso Jiesios ir Šlavantos vandenskyroje, nusidriekęs iš pietvakarių į šiaurės rytus per 7 km.

Durpynas sudarytas ežerinės kilmės plynraistinėje aukštapelkėje, kurios pakraščiuose slūgso žemapelkinis raistas. Nenusausintų durpių sluoksnio vidutinė storymė – 4,5 m, didžiausia – 8,9 m. Durpės daugiausia fuskuminės. Durpių vidutinis susiskaidymas 23 %, peleningumas 4,7 %, vidutinis drėgnumas 91 %. Po durpėmis slūgso sapropelio sluoksnis (iki 3,4 m). Po juo guli smėlis, priemolis, molis, priesmėlis.

Palių durpyne nuo 1966 m. durpes kasė Ežerėlio durpių įmonė – 1985 m. ji pagamino 73 000 t durpių kraiko. Dabar gavybą vykdo UAB „Klasmann-Deilmann Ežerėlis“.

Aplink durpyną įsikūrę kaimai: Opšrūtai I, Jacentavas, Paežerė, Malinava, Šakališkiai, Juozapavas, Serbentinė.

## Šaltiniai
Kamanos

**Kamanomis** vadinama:

* Kamanos - žirgo pakinktų dalis; 
* Kamanų aukštapelkė;
* Kamanų miškai;
* Kamanų rezervatas.
Angloamerikiečių teisė

**Bendroji teisė**, **anglosaksų teisė**, **(angloamerikiečių) bendrosios teisės tradicija** (, iš , ) – Jungtinės Karalystės ir jos buvusių kolonijų naudojama teisinė sistema (teisės šeima). Pagrindiniai teisės šaltiniai – statutai ir teismo precedentai (). Bendrosios teisės sistema plėtojosi paprotinės teisės pagrindu. XX–XXI a. maža dalis teisės normų buvo kodifikuota (statutų teisė, ). Bendroji teisė apima visas teisės šakas, tiek privatinę, tiek ir viešąją teisę. Išplito D. Britanijos metropolijos kraštuose, taip pat JAV, Australijoje.

## Istorija
Bendrąja teise (*comune ley* prasme) buvo vadinama bendroji anglų teisė, besiremiant teismų sprendimais bei jų pagrindu plėtota, atribojant ją nuo atskirų germanų genčių (anglai, saksai, jutai) teisės, egzistavusios iki pat vėlyvųjų viduramžių.

Bendroji teisė kaip angliškosios precedentų teisės (*Case Law*) pagrindas pradėjo formuotis po Anglijos užkariavimo 1066 m., kai karaliaus įsakymu ir su jo įgaliojimais po šalį žirgais keliaudavo teisėjai bei sprendė bylas (*itinerant justices*). Tuo metu Anglijoje galiojo anglosaksų (germanų genčių) teisė, kuri plėtojosi VI a. Angliją užėmus įvairioms germanų gentims (danai, jutai, saksai, anglai). Bendroji teisė veikė tik atitinkamose valdose (karaliui pavaldžiose srityse), lokaliai. Net ir X a. politiškai suvienijus Angliją, vis dar nebuvo vieningos visai Anglijai teisės. Buvo taikoma vietinė paprotinė teisė, kurią taikė grafysčių teismai (*county courts*) ir *hundred courts*, kurių teismingumo ribas atitiko teritorinis Anglijos padalijimas į grafystes ir kitus vienetus).

## Nuorodos
* Bendroji teisė
* JK teisės bruožai
Kontinentinė teisė

**Kontinentinė teisė** (romanų – germanų teisė, Romanų – germanų civilinės teisės tradicija, ) – kontinentinėje Europoje susiformavusi bei taip pat kituose kontinentuose išplitusi teisės šeima (teisinė sistema). Atsiradimui įtakos turėjo romėnų teisė (teisės recepcija).

Nepaisant didelės JAV teisės (*[[common law]]*) įtakos, kontinentinė arba romanų-germanų teisė galioja visoje Lotynų Amerikoje, iki tam tikro lygio – Škotijoje bei prancūzų teisės paveiktoje JAV valstijoje Luizianoje, Kanados Kvebeko provincijoje, didelėse Artimųjų ir Tolimųjų Rytų teritorijose, taip pat Afrikoje. Didelė kontinentinės teisės įtaka yra angliškai nekalbančiose valstybėse; kai kur – mišri (bendroji ir kontinentinė) teisė.

Pagrindinis teisės šaltinis – įstatymas, didelis teisėkūros institucijų (parlamentų) vaidmuo, priimant, keičiant teisės normas. Teismai – tik teisės taikymo, o ne ir teisėkūros subjektai, kaip yra Bendrosios teisės valstybėse. Būdingas inkvizicinis teismo procesas. Teismų sprendimai (precedentai) nelaikomi (savarankišku) teisės šaltiniu, o daugiau pagalbine teisės normų taikymo priemone.

## Pogrupiai
Kontinentinės teisės pogrupiai:
* Germaniškoji teisė (Vokietija, Austrija, Šveicarija, Liuksemburgas; anksčiau ir Prūsija)
* Romaniškoji teisė (Prancūzija, Italija, Ispanija, Portugalija)
* Šiaurės šalių teisė (Skandinavija – Švedija, Danija, Suomija).

## Nuorodos
* Romėnų teisės šaltiniai. Ernest Metzger
Oded Kattash

**Odedas Katašas** (, g. 1974 m. spalio 10 d.) – Izraelio krepšinio žaidėjas ir treneris. O. Katašas taip pat turi ir Prancūzijos pilietybę.

Karjerą pradėjo Tel Avivo „Maccabi“ jaunimo komandoje, vėliau žaidė įvairiuose Izraelio klubuose, tarp jų – Tel Avivo „Maccabi“ – o karjeros pabaigoje Atėnų „Panathinaikos“.

Su Izraelio rinktine dalyvavo 1997 m. Europos krepšinio čempionate, jame tapo rezultatyviausiu pirmenybių žaidėju.

2004 m. pradėjo trenerio karjerą ir treniravo įvairius Izraelio klubus bei šalies rinktinę.

## Pasiekimai
;Žaidėjo karjera
* Eurolyga (2000 m.)
* FIBA Europos žvaigždių diena (1997, 1999 m.)
* Graikijos lyga (2000, 2001 m.)
* Izraelio krepšinio lyga (1996, 1997, 1998, 1999 m.)
* Izraelio lygos MVP (1998 m.)
* Izraelio krepšinio taurė (1998, 1999 m.)

;Trenerio karjera
* Izraelio krepšinio lyga (2010, 2023 m.)
* Izraelio krepšinio taurė (2019, 2020, 2025 m.)
* Izraelio krepšinio lygos taurė (2019 m.)
* Izraelio lygos metų treneris (2007 m.)
* FIBA Europos U-20 čempionatas – sidabras (2017 m.)

## Šaltiniai
Romėnų teisė

**Romėnų teisė** – teisė, Antikos laikais galiojusi Romoje bei vėliau visoje Romos imperijoje. Pagrindinis teisės šaltinis buvo paprotys iš kurio susidarė rašytinis teisės šaltinis – Dvylikos lentelių įstatymai, 450 pr. m. e. (*lex duodecim tabularum*). Teisės kodifikaciją (*[[Corpus Iuris Civilis]]*) 529–534 m. inicijavo Bizantijos imperatorius Justinianas I.

Antikinės romėnų teisės šaltiniai buvo atrasti Viduramžiais, teisė pradėta studijuoti (pandektistika). 1050 m. atrasti digestai (*[[Littera Florentina]]*) davė pradžią Italų teisės mokyklos formavimuisi, italų teisės mokykla išaugo į vieną pirmųjų universitetų Europoje.

Iki pat XIX a. daugelyje Europos valstybių romėnų teisės šaltiniai laikyti pavyzdiniais. XIX a. romėnų teisės recepcijos įtaka pasiekė kulminacinį tašką – pradėta sistematizuoti privatinė teisė Vokietijoje, 1900 m. sausio 1 d. įsigaliojo pandektistikos paveiktas Civilinis kodeksas.
Modernioji civilinė teisė perėmė tam tikrus principus, kodifikuojant remtasi esama sistematika. Romėnų teisė iki šiol tiriama Europos universitetuose, veikia tyrimų centrai, atskiros katedros, rengiami moksliniai darbai, straipsniai, dėstoma kaip pasirenkamasis arba net privalomasis kursas teisės specialybės studentams.

Lietuvos teisę romėnų teisė paveikė netiesiogiai, per Vakarų Europos valstybių, taip pat kanonų teisę. LDK didikų vaikai, be kitų dalykų, studijavo taip pat ir romėnų teisę, o grįžę į Lietuvą, įgytas teisines žinias tikėtinai naudojo administracinėje, kartu ir jurisdikcinėje veikloje.
Ispanijos krepšinio lyga

**Ispanijos „Endesa“ krepšinio lyga** () – aukščiausia Ispanijos krepšinio lyga. Tai vienas iš stipriausių nacionalinių krepšinio čempionatų pasaulyje.

Lygoje žaidžia 18 komandų, iš kurių 4 lyga deleguoja atstovauti Ispaniją Eurolygoje.

Lygoje yra žaidę ir geriausi lietuvių krepšininkai: Arvydas Sabonis, Šarūnas Jasikevičius, Artūras Karnišovas, Arvydas Macijauskas, Valdemaras Chomičius, Donatas Slanina, Dainius Šalenga, Mindaugas Timinskas, Virginijus Praškevičius, Andrius Giedraitis, Simas Jasaitis ir kiti.

## Varžybų sistema

Kiekviena ekipa reguliariajame sužaidžia po 34 rungtynes (su kiekvienu varžovu namuose ir išvykoje). 8 stipriausios komandos patenka į atkrentamąsias varžybas. Dvi silpniausios reguliaraus sezono komandos iškrenta į žemesnę Ispanijos krepšinio lygą (LEB), o dvi stipriausios pastarosios lygos komandos įgyja teisę kitą sezoną dalyvauti ACB čempionate.

Varžybos organizuojamos vadovaujantis oficialiu FIBA taisyklių reglamentu.

## Lygos čempionai

### Pagal metus
Nuo 1983 m.



### Pagal laimėjimus

## Nuorodos

* Oficiali lygos svetainė
Planetos milžinės

**Planetos milžinės** (arba **Jupiterio grupė**) – išorinės Saulės sistemos planetos Jupiteris, Saturnas, Uranas ir Neptūnas. Jos daugiausia sudarytos iš vandenilio ir helio, su nedideliu kiekiu metano, amoniako ir vandens. Kartais yra vartojamas terminas **dujų milžinės**. Tačiau šis 1952 m. amerikiečių fantasto Džeimso Blišo pavartotas ir dalinai prigijęs terminas yra kiek klaidinantis, nes einant link centro dujos virsta skysčiu, o po to pereina ir į kietą būseną.

Planetų milžinių grupė skiriasi nuo kitos, Žemės grupės planetų, kurios turi kietą paviršių ir yra sudarytos daugiausiai iš silikatinių uolienų.

Nors nėra vieningos nuomonės, kaip susidarė planetos milžinės, tačiau jų formavimosi teorijoje svarbų vaidmenį vaidina taip vadinamoji šerkšno riba arba **sniego riba**. Tai yra riba, už kurios gali kondensuotis ledas (tiek vandens, tiek amoniako ir metano). Taip, pavyzdžiui, daugelis uolienų ir metalų gali kondensuotis temperatūrose apie 1300 K. Anglies ir ledo kondensacija galima apie 300–100 K temperatūrose. Sniego ribos padėtis priklauso nuo centrinės žvaigždės šviesio. Mūsų – Saulės atveju ta riba yra tarp Marso ir Jupiterio. Taigi, arčiau šios ribos formuosis uoliniai planetoidai (planetesimalės), o iš jų Žemės grupės planetos. Už tos ribos palankesnės sąlygos formuotis lediniams planetoidams, prie kurių paviršių gana efektyviai gali prilipti (prišalti) vandenilis. Iš tų planetoidų (o galbūt ir iš disko medžiagos sutankėjimų) atsirado proplanetos – planetų užuomazgos, į kurias vyko medžiagos iš disko akrecija. Žinoma, nemažą vaidmenį čia vaidino žvaigždinis (šiuo atveju Saulės) vėjas, išpūtęs dalį aplinkžvaigždinės medžiagos iš disko vidinės dalies.
Domestikuoti gyvūnai

**Naminiai gyvūnai** – domestikuoti gyvūnai, žmogaus ar šeimos laikomas dėl praktinės naudos, grožio, laisvalaikio praleidimui ir panašiai. Domestikacija nėra paprastas prijaukinimas ar auginimas žmogui prižiūrint, ji apima ir tam tikrus gyvūnų anatomijos, fiziologijos ir elgsenos pokyčius. Iš domestikuotų naminių gyvūnų pagal poreikius žmonės išveda veisles. 

## Naminių gyvūnų grupės pagal funkcijas
* Gyvūnai, auginami kompanijai, laisvalaikiui – smulkūs naminiai gyvūnėliai (šuo, katė, žiurkėnas), žirgai, kt.
* Gyvūnai, auginami kaip žemės ūkio gyvūnai dėl praktinės naudos:
** Maistui:
*** mėsai – avys, karvės, kiaulės, triušiai, vištos, žąsys, kalakutai, karpiai ir kt.
*** pienui – karvės, avys, ožkos ir kt.
*** kiaušiniams – vištos, antys, žąsys, putpelės ir kt.
*** medui – bitės
** Pluoštui:
*** vilnai – avys, ožkos, triušiai ir kt.
*** šilkui - šilkverpiai
** Kailiams – avys, triušiai, audinės, rudosios lapės ir kt. kailiniai žvėreliai
** Darbui (traukiamieji ir nešuliniai gyvuliai) – arkliai, mulai, asilai, jaučiai, buivolai, kupranugariai, lamos, alpakos, jakai, šiaurės elniai ir šunys.
* Tarnybiniai gyvūnai – šunys (policijos šunys, gyvūnai aklųjų vedliai, neįgaliųjų pagalbininkai, šunys – skęstančiųjų gelbėtojai, kt.).
* medžiokliniai gyvūnai – šunys, kadaise ir šeškai
* koviniai gyvūnai (seniau naudoti kare priešams žudyti, dabar tam nebenaudojami) – drambliai, šiek tiek – šunys.
* ryšių gyvūnai – pašto karveliai (seniau)
* kenkėjų naikinimui – katės, kai kurios šunų veislės, žalčiai (seniau)
* Laboratoriniai gyvūnai – jūrų kiaulytės, triušiai, žiurkės, pelės
* pramogų ir laisvalaikio versle naudojami gyvūnai – naminiai arkliai, kupranugariai

Yra nemažai gyvūnų rūšių, kurios žmogaus auginamos ir naudojamos jo tikslams, bet nėra domestikuotos:
* cirko gyvūnai – kai kurios lokių rūšys, tigrai ir kt.
* medžiokliniai gyvūnai – kai kurie sakalai, vanagai bei gepardai
* kenkėjų naikinimui (biologinės kovos gyvūnai, paprastai entomofagai) – vyčiai

## Naminių gyvūnų skaičius pasaulyje

## Taip pat skaitykite
* Gyvūnų globa
* Naminių gyvūnų sąrašas
* Naminių gyvūnų lietuviškos veislės
* Gyvūnų karalystė
Tauragės Versmės gimnazija

**Tauragės Versmės gimnazija** – Lietuvos bendrojo lavinimo mokykla, viena iš dviejų gimnazijų Tauragės mieste, Juozo Tumo-Vaižganto g. 10. Įstaigos kodas 195450571. Steigėjas – Tauragės rajono savivaldybės taryba.

## Istorija

1997 m. gegužės 30 d. LR Švietimo ir mokslo ministerija nutarė (nutarimo Nr. 37), kad mokykloje turi būti pradėtas vykdyti gimnazijos klasių eksperimentas ir sudaryta realinė gimnazijos klasė. 2000 m. rugsėjo 1 d. gimnazijos klasės įsikuria rekonstruotame pastate J. Tumo-Vaižganto g. 10. 2001 m. gegužės 30 d. Švietimo ir mokslo ministerijos kolegijos nutarimu suteiktas gimnazijos statusas. 2000–2001 mokslo metais mokykloje veikia 12 gimnazijos klasių, yra realinis ir humanitarinis profiliai. Nuo 2001 m. rugsėjo 1 d. Tauragės rajono savivaldybės tarybos 2000 m. balandžio 4 d. nutarimu Nr. 380, Martyno Mažvydo vidurinė mokykla reorganizuota į dvi atskiras mokyklas: Tauragės gimnaziją ir M. Mažvydo pagrindinę mokyklą. 2002 m. Tauragės gimnazija pervadinama Tauragės „Versmės“ gimnazija. 

2009 m. rugsėjo 15 d. gimnazija pasirašė bendradarbiavimo sutartį su Vilniaus universitetu. Tai buvo penkioliktoji gimnazija, kuriai suteiktas VU partnerės vardas.

2021 m. gimnaziją baigė jubiliejinė XX laida ir 109 abiturientai.

## Direktoriai
* 1940 m. Stasys Anglickis
* 1954 m. Bronius Šimkevičius
* 1965 m. Augustinas Masandukas
* 1979 m. Romanas Songaila
* 1989 m. Albina Senkuvienė

### Prezidentai
* 2005 m. Linas Janušonis
* 2006 m. Stasys Jančevskis
* 2008 m. Eglė Grundulaitė
* 2010 m. Paulina Grinkevičiūtė
* 2020 m. Meda Pikčiūnaitė

## Žymūs mokytojai

Alvydas Skurdelis, Rasa Leškienė, Vitolė Cikienė, Daiva Bajorinienė, Virginija Kančauskienė, Albina Senkuvienė, Vaida Makaraitė, Dalia Pukelienė, Vilija Sabutienė, Lidija Murauskienė, Žydrūnė Juknienė, Nijolė Pasičnikienė,  Dainora Kaminskienė, Margita Bertulienė, Rasvita Jankauskienė, Jūratė Orlovienė, Mindaugas Loveikis, Zita Medelienė,Stasė Vainorienė, Violeta Pukelienė

## Žymūs mokiniai
* Juozas Siparis, aktorius
* Nerija Putinaitė, prezidento patarėja
* Remigijus Šimašius, LLRI prezidentas
* Dovydas Kaminskas, Tauragės miesto meras

## Himnas
;Atvėrusi duris žinių pasauliui
;Jaunystės rytui nuostabiai gražiam
;Pakilki mintimis aukštai į saulę
;Sušvisk kasdieną vis skaisčiau.

*Priedainis*
:;Švytėk, klestėk ant Jūros kranto,
:;Miela gimnazija „VERSMĖS“.
:;Švytėk, klestėk ant Jūros kranto
:;Ir būki saule Tauragės.

;Tegul tavojoje versmėj gaivinas
;Lanksčiausias protas, išmintis, tiesa.
;Te vaikšto mūsų džiaugsmas geras, tyras
;Te meilė juokiasi jauna.

*Žodžiai Mėtos Rudminienės, muzika Aušrinės Norkienės*

## Šaltiniai

## Nuorodos

* Oficiali svetainė 
* Tauragės „Versmės“ gimnazija *facebook.com*
ACB 2006–2007 m. sezonas

**2006-2007 m. [[ACB]] sezonas** – 51-asis Ispanijos krepšinio klubų varžybų sezonas. Reguliariajame sezone dalyvavo 18 komandų, 8 pajėgiausios pateko į atkrintamąsias. Čempione tapo Madrido „Real“ ekipa.

## Reguliarusis sezonas

## Ketvirtfinaliai

* **[[Vitorijos TAU Cerámica|Vitorijos „TAU Ceramica“]]** (92:65), (82:66), (88:63) Malagos „Unicaja“
* **[[Madrido Real (krepšinio klubas)|Madrido „Real“]]** (84:81), (67:70), (100:79), (83:80) Valensijos „Pamesa“
* **[[Badalonos Joventut|Badalonos „Joventut“]]** (75:73), (80:71), (63:74), (71:74), (93:76) Las Palmo „Gran Canaria“
* **[[Barcelona (krepšinio klubas)|Barselonos „Winterthur“]]** (80:69), (70:85), (84:77), (90:75) Žeronos „Akasvayu“

## Pusfinaliai

* Vitorijos „TAU Ceramica“ (81:73), (76:83), (78:80), (77:71), (79:95) **[[Barcelona (krepšinio klubas)|Barselonos „Winterthur“]]**
* **[[Madrido Real (krepšinio klubas)|Madrido „Real“]]** (72:70), (69:76), (71:85), (72:70), (65:61) Badalonos „Joventut“

## Finalai

* **[[Madrido Real (krepšinio klubas)|Madrido „Real“]]** (69:62), (83:80), (70:75), (82:71) Barselonos „Winterthur“

Šaltiniai:

## Išnašos
Sigitas Kasparaitis

**Sigitas Kasparaitis** (1959 m. kovo 29 d. Šilsodyje, Vilkaviškio raj. – 2010 m. gruodžio 1 d. Vilkaviškio raj.) – Lietuvos ir Vilkaviškio rajono politinis bei visuomenės veikėjas.

## Biografija

1984 m. baigė Maskvos kooperacijos instituto Vilniaus neakivaizdinį skyrių, ekonomistas, 2003 m. baigė Kauno technologijos universitetą, viešojo administravimo magistras. 2003–2007 m. ir nuo 2007 m. Vilkaviškio rajono savivaldybės administracijos direktorius,

Lietuvos socialdemokratų partijos Vilkaviškio rajono skyriaus narys.

2007 m. Vilkaviškio rajono savivaldybės tarybos narys, mandato atsisakė.

Marijampolės Rotary klubo narys, Lietuvos medžiotojų ir žvejų draugijos narys. Sutuoktinė Sigita, vaikai Eglė, Greta, Indrė, Karolis.

2010 m. gruodžio 1 d. žuvo autoavarijoje, įvykusioje netoli Vilkaviškio.

## Nuorodos
* Vilkaviškio rajono savivaldybės taryba 2007 - 2011 m.

## Išnašos
Richard Linklater

**Richard „Rick“ Linklater** (g. 1960 m. liepos 30 d. Houston, Teksasas) – amerikiečių režisierius ir rašytojas, Akademijos apdovanojimo laureatas.

Linklateris yra viena iš pagrindinių savo kartos Nepriklausomo amerikiečių kino figūrų. Jis išgarsėjo savo pirmu pilnametražiu filmu *[[Slacker (filmas)|Slacker]]* (sukurtu su 23 tūkst. dolerių biudžetu), kuris tapo kultiniu kontrkultūrinėje aplinkoje. Nors nemažai vėlesnių jo filmų buvo prodiusuoti Holivudo kompanijų, jis visada kūrė sąlyginai mažu biudžetu ir išlaikė subtiliai intelektualų stilių.

## Filmografija
* *It’s Impossible to Learn to Plow by Reading Books* (1989 m.)
* *Slacker* (1991 m.)
* *Heads I Win/Tails You Lose* (1991 m.)
* *Dazed and Confused* (1993 m.)
* *[[Prieš saulėtekį]]* (1995 m.)
* *suburbia* (1996 m.)
* *The Newton Boys* (1998 m.)
* *Waking Life* (2001 m.)
* *Tape* (2001 m.)
* *School of Rock* (2003 m.)
* *Before Sunset* (2004 m.)
* *Bad News Bears* (2005 m.)
* *A Scanner Darkly* (2006 m.)
* *[[Greito maisto nacija]]* (2006 m.)
Rob Zombie

**Rob Zombie** (tikras vardas *Robert Bartleh Cummings*; g. 1965 m. sausio 12 d.) – JAV sunkaus metalo, *groove* metalo ir industrinio roko atlikėjas, muzikantas, režisierius ir rašytojas. Buvęs grupės *White Zombie* lyderis, dainininkas ir dainų rašytojas. Užsiėmė kino režisūra, pradėjo nuo siaubo filmų *[[House of 1000 Corpses]]*, kuris susilaukė tęsinio 2005 m. *[[The Devil's Rejects]]*.

## Diskografija

### Studijinai albumai

Vaizdas:Hellbilly_Deluxe.jpg|***[[Hellbilly Deluxe]]*** 1998 *#5*' JAV (3x platininis), **#2** Kanada
Vaizdas:Rob Zombie - Sinister Urge.jpg|***[[The Sinister Urge]]*** 2001 **#8** JAV (platininis)
Vaizdas:Rob Zombie Educated Horses.jpg|***[[Educated Horses]]*** 2006 **#5** JAV
Vaizdas:RobzombieHELLBILLY2.jpg|***[[Hellbilly Deluxe 2]]*** 2010


## Nuorodos
*
Zond 1964A

**Zond 1964A** – SSRS kosminis aparatas, kurio pagrindinė misija – praskriejimas pro Marso planetą. Apie šį erdvėlaivį daugiau duomenų nėra.
JAV kinas

**JAV kinas** nuo pat XX amžiaus pradžios buvo įtakingiausia kino industrija pasaulyje, kurianti populiariausius komercinius filmus. JAV kinas dažnai skirstomas į tris etapus tyliojo kino era, klasikinė Holivudo era, Naujasis Holivudas ir šiuolaikinis Holivudas (nuo 9 deš. pr.). Be to, paskutiniais XX amžiaus dešimtmečiais JAV gyvuoja ir nekomercinio Nepriklausomo kino kultūra.

## Istorija

### Ankstyvasis etapas
Tarp pirmųjų, kuriuos būtų galima pavadinti kino menu buvo Edvardo Maibridžo (*Eadweard Muybridge*) serijinė žirgų lenktynių fotografija. Po jo tokie išradėjai ieškojo įvairių išeičių kaip išgauti judesio iliuziją. Viena tokių išeičiių buvo Tomo Edisono (*Thomas Edison*) kinetoskopas, kuris dėl savo nepatogumo neprigijo.

Pirmoji didelė JAV kino sėkmė buvo Edvino S. Porterio (*Edwin S. Porter*) 1903 m. filmas „Didysis traukinio apiplėšimas“ (). Svarbu pažymėti, kad ankstyvasis kino centras buvo Niujorkas, ir tik vėliau buvo persikelta į Kaliforniją dėl geresnių klimato sąlygų.

### Holivudo iškilimas
1910 m. režisierius Deividas V. Grifitas (*David W. Griffith*) su „Biograph“ kompanijos kūrybine grupe buvo nusiųstas filmuoti filmo į Los Andželą, kur vietovėje pavadintoje Holivudu pastatė filmą „Senojoje Kalifornijoje“. Kompanija ten vėliau pastatė dar kelis filmus, o pasklidus gandui apie atrastą gražią vietą daugelis kino kompanijų perkėlė savo veiklą į Kaliforniją.

Vienas iš svarbesnių ankstyvųjų filmų JAV kinui technologiniu atžvigiu buvo D. Grifito „Tautos gimimas“ (, 1915 m.)

Būtent tuo metu formavosi Holivudo studijų sistema, JAV kinas ėmė susilaukti tarptautinio dėmesio, o užsienio aktoriai ir režisieriai, tokie kaip švedė Greta Garbo, vengras Michaelis Kurtisas (*Michael Curtiz*) ar meksikietis Alfonsas Kuaronas (*Alfonso Cuaron*). Po Pirmojo pasaulinio karo atvyko nauja banga žymių menininkų iš Europos: režisieriai Ernstas Lubičas (*Ernst Lubitsch*), Alfredas Hičkokas (*Alfred Hitchcock*), Fricas Langas (*Fritz Lang*) ir Žanas Renuaras (*Jean Renoir*), taip pat aktoriai Rudolfas Valentinas (*Rudolph Valentino*), Marlena Dytrich (*Marlene Dietrich*), Ronaldas Kolmanas (*Ronald Colman*) ir Čarlzas Bojeris (*Charles Boyer*).

### Aukso amžius
Su garsinio kino atsiradimu (3-iajame deš.) Holivudas išgyveno savo aukso amžių. Buvo pagaminama apie 400 filmų per metus ir susilaukiama 90 mln. žiūrovų per savaitę. Žanrų įvairovė nebuvo didelė: vesternas, slapstiko komedija (*slapstick*), miuziklas, animacinis filmas ir biografinis filmas.

## Taip pat skaitykite
* Kino istorija
* Amerikos kino institutas
* Nacionalinis kino registras
Bismarkas

**Bismarkas** gali reikšti:

* Otas fon Bismarkas, pirmasis Vokietijos kancleris;
* Bismarkas (karo laivas) – Antrojo pasaulinio karo laivas;
* Bismarkas – Šiaurės Dakotos sostinė.
Marsnik programa

**Marsnik programa** – SSRS bepiločių erdvėlaivių programa, skirta Marso tyrimams, vykdyta 1960 m. Tai turėjo būti pirmieji aparatai praskrieję pro Marso planetą. Šiai programai priklausė du erdvėlaiviai: *[[Marsnik 1]]* ir *[[Marsnik 2]]*, kurių abiejų kelionės baigėsi netoli Žemės, sprogus raketoms.

Aparatai turėjo rinkti informaciją apie tarpplanetinę erdvę tarp Žemės ir Marso, fotografuoti Marso paviršių.
Nevaišiai

**Nevaišiai** – kaimas Ignalinos rajono savivaldybėje, 3,5 km į šiaurės rytus nuo Ceikinių. Kaimą supa Nevaišių geomorfologinis draustinis, pietryčiuose stūkso aukščiausia Švenčionių aukštumoje Nevaišių kalva (288,9 m, penkta aukščiausia Lietuvoje). Apylinkių kraštovaizdis kalvotas ir miškingas, gausu pelkių, balų.

## Etimologija
Pavadinimas greičiausiai kilęs iš asmenvardžio **Nevaišis* ar panašaus (plg. pavardės *Váišė, Vaišis, Vaišỹs*), raštuose minimas nuo 1706 m. (kaip *Niewoyszany*).

## Istorija
XIX a. pab. – XX a. pr. kaimas buvo Švenčionių apskrities Zablatiškės valsčiuje.

Lenkmečiu ir sovietmečiu priklausė Švenčionių apskrities Ceikinių valsčiui, buvo apylinkės centras. Nuo 1950 m. Nevaišių apylinkės centras, vėliau priklausė Ceikinių apylinkei. Nuo 1951 m. veikė pradinė mokykla.

## Gyventojai

## Šaltiniai
Britų akademijos apdovanojimas

**Britų akademijos kino ir televizijos apdovanojimas** (, trump. *British Academy Award*, trump. ) – Britų kino akademijos () kasmetinis apdovanojimas už pasiekimus kino ir televizijos srityse. Dažnai vadinamas kaip „britų Oskarai“.

Įsteigtas 1947 m. 1949 m. ceremonija buvo pirmą kartą transliuota per BBC televiziją.

## Šaltiniai
Marsnik 2

**Marsnik 2** (dar žinomas **Korabl 5** ir **Mars 1960B** vardais) – SSRS bepilotis erdvėlaivis, kurio pagrindinė misija – praskriejimas pro Marso planetą. Jis buvo paleistas 1960 m. spalio 4. *Marsnik 2* priklausė programai „Marsnik“, kaip ir kitas erdvėlaivis – *[[Marsnik 1]]*. Iškart po paleidimo aparatas kartu su visa raketa sprogo.

*Marsnik 2* turėjo tirti tarpplanetinę erdvę tarp Žemės ir Marso, fotografuoti Marso paviršių.

*Marsnik 2* buvo beveik visiškai identiškas *[[Venera 1]]*. 2 m aukščio, 2 saulės elementai, 650 kg svorio. Šis aparatas turėjo apie 10 kg mokslinių prietaisų: magnetometrai, kosminių spindulių ieškiklį ir t. t.
Juozapinė (Medininkai)

**Juozapinė** – kaimas Vilniaus rajono savivaldybės pietryčiuose, 1 km į pietvakarius nuo Medininkų, pasienyje su Baltarusija. Kaime stūkso aukščiausios Lietuvos kalvos – Aukštojas ir Juozapinės kalnas, ant kurio pastatytas paminklinis akmuo Lietuvos karaliui Mindaugui. Pietuose plyti Medininkų miškas.

## Etimologija

Kaimo vardas kilęs nuo asmenvardžio *Juozapas*.

## Gyventojai

## Šaltiniai
Janis Rozentalis

**Janis Rozentāls** (gimė 1866 m. kovo 18 d. Saldaus valsčiuje Bebrų kaime, mirė 1916 m. sausio 8 d. Suomijoje) buvo vienas iš žymiausių latvių dailininkų XIX–XX a.

## Biografija
Rozentāls gimė Saldaus valsčiuje. Pas sienų dažytoją J. Celevičą jis įgijo dažytojo amatą, vėliau mokėsi Rygos vokiečių amatininkų draugijos amatininkystės mokykloje. Rozentāls studijavo Peterburgo Menų akademijoje, kur 1888 m. pradėjo studijas kaip laisvasis klausytojas. Akademiją jis baigė 1894 m. (diplomą gavo tik 1896 m., kai išlaikė teorinių dalykų egzaminus). Jo diplominis darbas „No baznīcas“ (*Iš bažnyčios*) (1894) buvo pirmasis diplominis darbas akademijoje nacionaliniu siužetu. Už darbą Rozentāls gavo pirmojo laipsnio menininko vardą.

Rozentāls vedė suomių dainininkę Elliją Forseli ir įsikūrė Rygoje. Konstantinas Pėkšėnas specialiai jam savo name Alberto gatvėje 12 įrengė dirbtuves (dabar Janio Rozentalio ir Rūdolfo Blaumanio muziejus). Rozentāls dirbo dėstytoju V. Blūmo meno mokykloje ir Rygos Miesto meno mokykloje, taip pat buvo mėnraščio „Vērotājs“ (*Stebėtojas*) ir žurnalo „Druva“ (*Laukas, dirva*) meninis redaktorius.

## Kūryba

Rozentāls buvo vienas pirmųjų, XIX a. pabaigoje tapyboje pradėjusių tiksliai atvaizduoti tautos gyvenimą. Reikšmingą vietą dailininko veikloje užėmė portretas, tačiau jis tapė ir buities vaizdus, simbolines ir fantastines kompozicijas su mitologiniais, bibliniais ar latvių folkloro siužetais, peizažus, užsiėmė monumentaliuoju menu, taikomąja ir staliūgine grafika. Individualiajame stiliuje atsispindi amžių sandūrai būdingos stilistinės permainos – išsilaisvinimas iš akademinės mokyklos, impresionizmo, simbolizmo, postimpresionizmo įtaka.

Siužetiškai XIX a. dešimtajame dešimtmetyje Rozentalio dailėje dominavo tautos gyvenimo vaizdavimas („Uz lieveņa“ (*Prieangyje*), „Veļas mazgātājas“ (*Drabužių skalbėjos*) ir t. t.), buitinis žanras. Šio žanro darbai panašūs į Rūdolfo Blaumanio kaimo gyvenimo vaizdavimus, tuo dalinai paaiškinama jų draugystė. Rozentāls tapė ir akvareles buities temomis („Tirgus“ (*Turgus*), „Krogā“ (*Smuklėje*) ir t. t.); betarpiškas gyvenimo stebėjimas čia sujungtas su ironišku buities eigos vertinimu. Rozentāls tapė daug portretų, taip pat daug žinomų savo amžininkų portretų (pavyzdžiui, Vilhelmo Purvyčio, Rūdolfo Blaumaio).
Marsnik 1

**Marsnik 1** (dar žinomas **Korabl 4** ir **Mars 1960A** vardais) – SSRS kosminis aparatas, kurio pagrindinė misija - praskriejimas pro Marso planetą. Šis aparatas priklausė *[[Marsnik programa]]i*, kaip ir kitas erdvėlaivis – *[[Marsnik 2]]*. *Marsnik 1* paleistas 1960 spalio 10, tačiau dėl klaidos jis su visa raketa sprogo.

*Marsnik 1* turėjo tirti tarpplanetinę erdvę tarp Žemės ir Marso, fotografuoti Marso paviršių.

*Marsnik 1* buvo beveik visiškai identiškas *[[Venera 1]]*. 2 metrų aukščio, 2 saulės elementai, 650 kg svorio. Šis aparatas turėjo apie 10 kg mokslinių prietaisų: magnetometrai, kosminių spindulių ieškiklį ir t. t.

## Šaltiniai
Dunojaus kalnas

**Dunojaus kalnas** – moreninė kalva pietvakarių Lietuvoje (Vilkaviškio rajono savivaldybė), pasienyje su Lenkija, Vištyčio regioniniame parke. Aukštis – 284,75 m virš jūros lygio. Tai viena aukščiausių Sūduvos aukštumos vietų; patenka į Vištyčio–Gražiškių masyvą. Kiek į pietvakarius nuo kalvos yra Pavištyčio kalnas, papėdėje telkšo Dunojevo ežeras.

Kalvos santykinis aukštis – 40 m, šlaitų ilgis – 210–260 m, polinkis – 13–15°. Dunojaus kalnas susidaręs iš moreninio priemolio ir priesmėlio.

## Šaltiniai
New York Times Tower

**New York Times Building** – dangoraižis vakarinėje vidurinio Manhatano dalyje, Niujorke. Statybų projektas buvo paskelbtas 2001 m. gruodžio 13 d. Pastatas užbaigtas 2007 m. viduryje. Dangoraižio dizainą kūrė Renzo Piano. 

Pastate yra įsikūrusi „The New York Times Company“ įmonė, kuri leidžia „The New York Times“ dienraštį bei dar 18 kitų laikraščių. 2008 m. duomenimis, pastatas kartu su Chrysler Building dalijasi trečią vietą tarp aukščiausių pastatų Niujorke.

## Galerija

Vaizdas:NYTimes Building under construction.jpg|Pastato statybos 2006 m. rugsėjo mėn.
Vaizdas:Alain Robert NYT-Building 2008-06-05.jpg|Alain Robert kopia į New York Times Tower 2008 m. birželio 5 d.
Vaizdas:New-York-Times-Building.jpg|
Vaizdas:Nytimes hq.jpg|


## Nuorodos
* New York Times Tower tinklalapis
Visiška tamsa

**Visiška tamsa** (), arba **Ridiko kronikos: Visiška tamsa** (*The Chronicles of Riddick: Pitch Black*) – 2000 m. JAV mokslinės fantastikos filmas. Režisierius – David Twohy. Filmas pasakoja apie kosmoso ekspediciją, atsidūrusią svetimoje planetoje.

2004 m. sukurtas filmo tęsinys „Ridiko kronikos“.

## Siužetas

Filmas vaizduoja tolimą ateitį. Kosminio erdvėlaivio ekspedicija patiria susidūrimą su asteroidu ar kometa ir turi avariniu būdu nusileisti artimiausioje planetoje. Išsigelbsti 12 žmonių, kurie privalo išgyventi nesvetingoje dykumų planetoje. Tarp išsigelbėjusių yra ir pavojingas nusikaltėlis Richard B. Riddick (gabentas į kalėjimą), kuris avarijos metu ištrūksta į laisvę. Pirmojoje filmo dalyje žmonės, kepinami alinančio karščio, ieško civilizacijos prieglobsčio, konfliktuoja tarpusavyje. Visus kausto baimė dėl neprognozuojamo Ridiko elgesio. Herojai randa žmonių apleistus įrengimus, bei neveikiantį kosminį laivą. Tačiau greitai paaiškėja, kad žmonės planetoje ne vieni: paslaptingai dingsta vienas iš išsigelbėjusių. Pradžioje kaltinamas Ridikas, tačiau paaiškėja, kad čia planetoje yra daug pavojingesnių padarų. Tik sutemus, planetos gyvūnai (milžiniški vabzdžiai) milijoniniais būriais išlenda iš savo požeminių urvų ir pradeda kelti grėsmę žmonėms. Šie sutvėrimai bijo tik vieno – šviesos. Žmonės nusprendžia nelikti pastogėje, kur juos anksčiau ar vėliau ištiktų mirtis, o surinkę baterijas iš seno laivo, reikalingas pakilti, patraukia per nesvetingą dykumą. Jiems padeda Ridiko sugebėjimas matyti tamsoje (turi akių implantus). Jie naudojasi silpna šviesa atbaidyti ateivius, bet ši greit užgęsta ir padarai užpuola žmones. Išlieka gyvi tik 4 žmonės. Jiems pavyksta pasiekti laivą, tačiau Carolyn žūsta gelbėdama Ridiką.

## Aktoriai